**24 Kedy zaniká dlhodobý pobyt a kedy môže byť zrušený policajným útvarom?**

**Dlhodobý pobyt zanikne, ak**

1. štátny príslušník tretej krajiny sa písomne vzdá dlhodobého pobytu,
2. štátnemu príslušníkovi tretej krajiny bol uložený trest vyhostenia,
3. štátny príslušník tretej krajiny bol administratívne vyhostený,
4. štátny príslušník tretej krajiny nadobudol štátne občianstvo Slovenskej republiky,
5. štátnemu príslušníkovi tretej krajiny bol udelený dlhodobý pobyt v inom členskom štáte,
6. policajný útvar zrušil štátnemu príslušníkovi tretej krajiny dlhodobý pobyt, alebo
7. štátny príslušník tretej krajiny zomrel alebo bol vyhlásený za mŕtveho.

**Policajný útvar dlhodobý pobyt zruší, ak**

1. zistí, že štátny príslušník tretej krajiny získal dlhodobý pobyt podvodným spôsobom,
2. sa štátny príslušník tretej krajiny zdržiava viac ako šesť rokov mimo územia Slovenskej republiky,
3. štátny príslušník tretej krajiny podľa § 52 ods. 1 písm. a) a b) sa nepretržite zdržiava mimo územia členských štátov 12 po sebe nasledujúcich mesiacov,
4. štátny príslušník tretej krajiny podľa § 52 ods. 1 písm. c) sa nepretržite zdržiava mimo územia členských štátov 24 po sebe nasledujúcich mesiacov,

e) štátnemu príslušníkovi tretej krajiny bol odňatý azyl z dôvodov podľa osobitného predpisu, ak získal dlhodobý pobyt na základe udeleného azylu, alebo

f) štátnemu príslušníkovi tretej krajiny nebola predĺžená doplnková ochrana alebo mu bola doplnková ochrana zrušená z dôvodov podľa osobitného predpisu, ak získal dlhodobý pobyt na základe poskytnutej doplnkovej ochrany.